98/640/EY: Komission päätös, tehty 13 päivänä lokakuuta 1998, luvan antamisesta jäsenvaltioille hyväksyä tilapäisesti sellaisen metsänviljelyaineiston pitäminen kaupan, joka ei täytä neuvoston direktiivin 66/404/ETY vaatimuksia (tiedoksiannettu numerolla K(1998) 3105)



Virallinen lehti nro L 304 , 14/11/1998 s. 0030 - 0035



KOMISSION PÄÄTÖS, tehty 13 päivänä lokakuuta 1998, luvan antamisesta jäsenvaltioille hyväksyä tilapäisesti sellaisen metsänviljelyaineiston pitäminen kaupan, joka ei täytä neuvoston direktiivin 66/404/ETY vaatimuksia (tiedoksiannettu numerolla K(1998) 3105) (98/640/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon metsänviljelyaineiston pitämisestä kaupan 14 päivänä kesäkuuta 1966 annetun neuvoston direktiivin 66/404/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 15 artiklan, ottaa huomioon eräiden jäsenvaltioiden esittämät pyynnöt, sekä katsoo, että liitteissä tarkoitettujen lajikkeiden viljelyaineiston tuotanto on kaikissa jäsenvaltioissa tällä hetkellä riittämätöntä ja tästä syystä direktiivin 66/404/ETY vaatimusten mukaista viljelyaineistoa ei ole mahdollista hankkia, myöskään kolmannet maat eivät kykene toimittamaan riittävässä määrin kyseisten lajikkeiden viljelyaineistoa, jolla olisi samat takeet kuin yhteisössä tuotetulla viljelyaineistolla ja joka olisi edellä mainitun direktiivin säännösten mukaista, tämän vuoksi olisi annettava jäsenvaltioille lupa hyväksyä rajoitetuksi ajaksi kyseisten lajikkeiden lievennetyt vaatimukset täyttävän viljelyaineiston pitäminen kaupan direktiivin 66/404/ETY vaatimukset täyttävän viljelyaineiston puuttumisen korjaamiseksi, geneettisistä syistä viljelyaineisto on korjattava kyseisten lajikkeiden luontaiselta alkuperäalueelta, ja tämän aineiston tunnistettavuuden varmistamiseksi on tarpeen esittää parhaat mahdolliset takeet, lisäksi viljelyaineistoa voidaan pitää kaupan ainoastaan, jos siihen on liitetty asiakirja, jossa on tietyt tiedot kyseisestä viljelyaineistosta, lisäksi kullekin jäsenvaltiolle olisi annettava lupa hyväksyä alueellaan sellaisten siementen pitäminen kaupan, jotka täyttävät direktiivissä 66/404/ETY säädetyt lievennetyt lähtöpaikkaa koskevat vaatimukset tai Populus nigran viljelyaineiston osalta lievennetyt luokkaa koskevat vaatimukset, jos tällaisten aineiston pitämiselle kaupan on annettu muissa jäsenvaltioissa lupa tämän päätöksen perusteella, ja tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Jäsenvaltioille annetaan lupa hyväksyä alueellaan sellaisten siementen, jotka eivät täytä direktiivin 66/404/ETY lähtöpaikkaa koskevia vaatimuksia, pitäminen kaupan tämän päätöksen liitteen I mukaisesti sillä edellytyksellä, että esitetään 2 artiklassa säädetty todiste siementen lähtöpaikasta ja korkeudesta, jossa ne on korjattu. 2. Jäsenvaltioille annetaan lupa hyväksyä alueellaan edellä mainituista siemenistä yhteisössä tuotettujen nuorten taimien pitäminen kaupan. 2 artikla 1. Edellä 1 artiklan 1 kohdassa tarkoitettua todistetta pidetään esitettynä, jos viljelyaineisto kuuluu OECD:n (taloudellisen yhteistyön ja kehityksen järjestö) kansainväliseen kauppaan tarkoitetun metsänviljelyaineiston valvontaa koskevan järjestelmän luokkaan "tunnistettu viljelyaineisto", tai tämän järjestelmän muuhun luokkaan. 2. Jos 1 kohdassa tarkoitettua OECD-järjestelmää ei sovelleta lähtöpaikkaan, hyväksytään muut viralliset perusteena olevat asiakirjat. 3. Jos virallisia perusteena olevia asiakirjoja ei voida esittää, jäsenvaltiot voivat hyväksyä muut epäviralliset asiakirjat. 3 artikla Jäsenvaltioille annetaan lupa hyväksyä alueellaan tämän päätöksen liitteen II edellytysten mukaisesti sellaisen Populus nigrasta saadun kasvullisen lisäysaineiston pitäminen kaupan, joka ei täytä kyseiselle luokalle direktiivin 66/404/ETY 4 artiklan 1 kohdassa säädettyjä vaatimuksia. 4 artikla 1. Muille jäsenvaltioille kuin hakemuksen tehneille jäsenvaltioille annetaan lupa hyväksyä alueellaan tässä päätöksessä tarkoitettujen siementen tai Populus nigran osalta kasvullisen lisäysaineiston pitäminen kaupan tämän päätöksen liitteiden edellytysten mukaisesti hakemuksen tehneiden jäsenvaltioiden esittämiin tarkoituksiin. 2. Edellä oleva 1 kohdan soveltamiseksi asianomaisten jäsenvaltioiden on avustettava toisiaan hallinnollisesti. Muiden jäsenvaltioiden on ilmoitettava hakijajäsenvaltioille aikomuksestaan sallia tällaisen viljelyaineiston kaupan pitäminen ennen kuin lupa voidaan myöntää. Hakijajäsenvaltiot voivat esittää vastalauseen ainoastaan jos koko tässä päätöksessä säädetty määrä on jo myönnetty. 5 artikla Edellä 1 artiklan 1 kohdassa ja 3 artiklassa säädetty lupa päättyy 30 päivänä marraskuuta 1999 siltä osin kuin se koskee metsänviljelyaineiston ensimmäistä kaupan pitämistä. Sitä seuraavia kaupan pitämisiä koskeva lupa päättyy 31 päivänä joulukuuta 2001. 6 artikla Edellä 5 artiklassa tarkoitetun metsänviljelyaineiston ensimmäisen yhteisössä kaupan pitämisen osalta jäsenvaltioiden on annettava ennen 1 päivää tammikuuta 2000 komissiolle tiedoksi lievennetyt vaatimukset täyttävän aineiston määrät, jotka on hyväksytty kaupan pidettäviksi niiden alueella tämän päätöksen mukaisesti. Komissio antaa asiasta tiedon muille jäsenvaltioille. 7 artikla Tämä päätös on osoitettu kaikille jäsenvaltioille. Tehty Brysselissä 13 päivänä lokakuuta 1998. Komission puolesta Franz FISCHLER Komission jäsen MERKKIEN SELITYKSET 1. Jäsenvaltio B = Belgian kuningaskunta DK = Tanskan kuningaskunta D = Saksan liittotasavalta EL = Helleenien tasavalta E = Espanjan kuningaskunta F = Ranskan tasavalta IRL = Irlanti I = Italian tasavalta L = Luxemburgin suurherttuakunta NL = Alankomaiden kuningaskunta A = Itävallan tasavalta P = Portugalin tasavalta UK = Yhdistynyt kuningaskunta 2. Lähtömaat tai -alueet CA = Kanada CA (BC) = Kanada (Brittiläinen Kolumbia) CA (QCI) = Kanada (Kuningatar Charlotten saari) CH = Sveitsi CN = Kiina CZ = T Osekki EC = Euroopan yhteisö MK = Entisen Jugoslavian tasavalta Makedonia HR = Kroatia JP = Japani PL = Puola RO = Romania SI = Slovenia US = Amerikan yhdysvallat 3. Muut lyhenteet max. alt. = enimmäiskorkeus OEP = tai vastaavaa alkuperää ECSA = alkuperä EY:n valitsemalta alueelta SIA= tunnistettu kuuluvaksi luokkaan "A" (1) EYVL 125, 11.7.1966, s. 2326/66 ANEXO I - BILAG I - ANHANG I - ÐÁÑÁÑÔÇÌÁ I - ANNEX I - ANNEXE I - ALLEGATO I - BIJLAGE I - ANEXO I - LIITE I - BILAGA I >TAULUKON PAIKKA> >TAULUKON PAIKKA> ANEXO II - BILAG II - ANHANG II - ÐÁÑÁÑÔÇÌÁ II - ANNEX II - ANNEXE II - ALLEGATO II - BIJLAGE II - ANEXO II - LIITE II - BILAGA II >TAULUKON PAIKKA>